section_heading: Koncepcija serije
paragraph_text: Simon i Overmyer zajedno su počeli raditi još 90-tih godina prošlog stoljeća na uspješnoj televizijskoj seriji Odjel za umorstva tijekom koje su postali prijatelji. Ponovno su radili na iznimno hvaljenoj Simonovoj seriji Žica, kad se 2006. godine Overmyer pridružio ekipi kao jedan od scenarista. Serija Treme počela se razvijati još 2008. godine, čim je s prikazivanjem završila Žica. Zamišljeno je da se radnja serije vrti oko radničke klase istoimenog kvarta u New Orleansu nakon uragana Katrina i da će pokrivati puno manje gradsko područje nego što je to bio slučaj u Žici.